CELEX: 32001R1201
Language: lt
Date: 2001-06-18 00:00:00
Title: 2001 m. birželio 18 d. Komisijos reglamentas (EB) Nr. 1201/2001 dėl tam tikrų prekių klasifikavimo Kombinuotojoje nomenklatūroje

Svarbus teisinis pranešimas

|

32001R1201

Oficialusis leidinys L 163 , 20/06/2001 p. 0008 - 0009

		Komisijos reglamentas (EB) Nr. 1201/20012001 m. birželio 18 d.dėl tam tikrų prekių klasifikavimo Kombinuotojoje nomenklatūrojeEUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistikos nomenklatūros bei dėl Bendrojo muitų tarifo [1] su paskutiniais pakeitimais, padarytais Komisijos reglamentu (EB) Nr. 2559/2000 [2], ypač į jo 9 straipsnį,kadangi:(1) Siekiant užtikrinti, kad minėto reglamento priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.(2) Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.(3) Laikantis minėtų bendrųjų taisyklių šio reglamento priede pateiktos lentelės 1 skiltyje aprašytos prekės turi būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais.(4) Pripažįstama, kad, remiantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą [3], su paskutiniais pakeitimais, padarytais Europos Parlamento ir Tarybos reglamentu (EB) Nr. 2700/2000 [4], 12 straipsnio 6 dalies nuostatomis, valstybių narių muitinių išduotos privalomosios tarifinės informacijos dėl prekių klasifikavimo Kombinuotojoje nomenklatūroje, kuri neatitinka šio reglamento nuostatų, turėtojas gali dar tris mėnesius ja remtis.(5) Šiame reglamente numatytos priemonės atitinka Muitinės kodekso komiteto nuomonę,PRIĖMĖ ŠĮ REGLAMENTĄ:1 straipsnisŠio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytus KN kodus.2 straipsnisRemiantis Reglamento (EEB) Nr. 2913/92 12 straipsnio 6 dalies nuostatomis, valstybių narių muitinių išduota privalomąja tarifine informacija, kuri neatitinka šio reglamento nuostatų, dar galima remtis tris mėnesius.3 straipsnisŠis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, 2001 m. birželio 18 d.Komisijos varduFrederik BolkesteinKomisijos narys[1] OL L 256, 1987 9 7, p. 1.[2] OL L 293, 2000 11 22, p. 1.[3] OL L 302, 1992 10 19, p. 1.[4] OL L 311, 2000 12 12, p. 17.--------------------------------------------------PRIEDASPrekių aprašymas | Klasifikavimas (KN kodas) | Motyvai |(1) | (2) | (3) |– cinko piritionas: | 24–26 |– vanduo: | 75–77 |– priešmikrobinės konservuojančios medžiagos: | 0,5 |– paviršinio aktyvumo medžiaga: | 0,1 |Preparatas pateikiamas dideliais kiekiais ir naudojamas įvairiomis koncentracijomis kaip įvairių produktų aktyvioji sudėtinė dalis (fungicidas). | | 38082080 | Klasifikuojama vadovaujantis Kombinuotosios nomenklatūros 1-ąja ir 6-ąja bendrosiomis aiškinimo taisyklėmis, 29 skirsnio 1 pastaba bei KN kodus 3808, 380820 ir 38082080 atitinkančiais prekių aprašymais. Žr. t. p. SS paaiškinimų 38.08 pozicijos paaiškinimus. Preparatas negali būti klasifikuojamas 29 skirsnyje, kadangi jis pateikiamas aktyviosios medžiagos (cinko piritiono) suspensijos pavidalu. Jis skirtas ne specialiosioms, o bendrosioms reikmėms ir turi fungicido savybių. Preparatas nėra skirtas terapiniam ar profilaktiniam naudojimui, kaip apibrėžta 30 skirsnyje. |Dirbinys iš neakytų plastikų lakštų, kurio apytiksliai matmenys: ilgis 109 cm, plotis 45 cm, gylis 15 cm. Vienas dirbinio šonas permatomas, jis pilnai užsegamas užtrauktuku, o išlankstytas yra didelės dėžės pavidalo. Jis naudojamas, pavyzdžiui, drabužiams arba patalynei laikyti. | 39269091 | Klasifikuojama vadovaujantis Kombinuotosios nomenklatūros 1-ąja ir 6-ąja bendrosiomis aiškinimo taisyklėmis bei KN kodus 3926, 392690 ir 39269091 atitinkančiais prekių aprašymais. Šis lankstus sulankstomas dirbinys naudojamas prekėms laikyti, o ne joms gabenti ar pakuoti. |--------------------------------------------------